Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5460

2. Megjegyzés - A segélynyújtó repülések biztonságos üzemének biztosítására szolgáló intézkedésekkel összefüggésben a következőkre hívjuk fel a figyelmet: 11. Annex – Légi-forgalmi szolgálatok; A polgári légi-jármű üzemelésre potenciálisan veszélyes katonai tevékenységekkel kapcsolatos biztonsági intézkedések kézikönyve (Doc 9554); és a Polgári légi-jármű elfogásának kézikönyve (Doc 9433). 8.9 A szerződő államoknak biztosítaniuk kell, hogy a 8.8 szabvány szerinti segélynyújtó repülésekkel érkező személyzet és cikkek belépésének engedélyezési eljárása szükségtelen késedelem nélkül végbemenjen. D. Vészhelyzeti műveletek tenger szennyeződés és a tengeri biztonság terén 8.10 Vészhelyzet alkalmával a szerződő államok felségterülete tekintetében segítsék elő azoknak a légi-járműveknek belépését, átrepülését és kilépését, amelyek a tenger szennyezettségének leküzdésében vagy megakadályozásában, vagy a tenger biztonsága, az élővilág biztonsága, vagy a tengeri környezet megóvása érdekében szükséges egyéb tevékenységben vesznek részt. 8.11 Vészhelyzet esetén a szerződő államok a lehető legnagyobb mértékben segítsék elő a 8.10 szabványban leírt tengeri szennyezettség elleni és tengerbiztonsági tevékenységhez szükséges személyek, felszerelés, anyagok és berendezések belépését, átrepülését, kilépését. - 14 -

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes